Erdo‘g‘on Turkiya prezidentligiga saylovlarda g‘olib bo‘ldi

Hukmron “Adolat va taraqqiyot partiyasi” nomzodi va Turkiyaning amaldagi bosh vaziri Rajab Toyyib Erdo‘g‘on prezident saylovlarining birinchi bosqichidayoq g‘olib bo‘ldi, deya xabar berdi Euronews.

Ovoz berishning dastlabki natijalari e’lon qilingach, u Anqaradagi tarafdorlari oldida o‘z saylov kampaniyasi an’anasiga aylangan “balkon nutqi”ni so‘zladi.
“Kelinglar, bugundan ijtimoiy yarashuvning yangi davrini boshlaymiz va eski muhokamalarni eski Turkiyada qoldiramiz”, — dedi bosh vazir.
Erdo‘g‘onning nutqi bir necha marta gulduros qarsaklar va “Turkiya sen bilan faxrlanadi!” shiori bilan bo‘lindi.
Bu Turkiya tarixidagi birinchi to‘g‘ridan-to‘g‘ri prezidentlik saylovlaridir. 1923-yilda Turkiya Respublikasi rahbarini parlament saylagan edi. Joriy saylovlarga 52 milliondan ortiq kishi jalb qilingan, jami saylovchilarning 76 foizi ovoz berishga kelgan.
Deyali 100 foiz byulletenlar hisob-kitobiga ko‘ra, Erdo‘g‘on 52 foizga yaqin saylovchilar ovozlarini to‘plagan va birinchi turdagi g‘alabani ta’minlab beruvchi 50 foizli chegaradan o‘tgan. Muxolifat nomzodi Akmaliddin Ehsono‘g‘li 38%, “Xalq demokratiyasi partiyasi” raisdoshi Salohiddin Temirtosh esa 9% ovozga ega bo‘ldi.